Viborger Samler, 1841-05-15
Storbritannien og Jrland. London, den 7de Mai. Ministrene trues med et nyt Nederlag. Torierne have besluttet at modsætte sig af alle Kræfter en Nedsættelse af Sukkertolden, og en ikke ubetydelig Majoritet imod Ministeriet synes at maatte blive det utvivlsomme Resultat af denne Kamp. – Den Tale, hvori Lord John Russell søgte at forekomme Lord Sandons Angreb i Sukkerspørgsmaalet, skal have været en af de meest glimrende Taler, der nogensinde ere holdte i Underhuset, men den vil desuagtet ikke omstemme Ministrenes uforsonlige Modstandere. Endog Ministrene gjøre Regning paa en Tory majoritet af 10 a 12 Stemmer. Dog vil dette Nederlag hverken føre til en Resignering fra Ministrenes Side, ei heller til en Opløsning af Parlementet; thi Ministrene have besluttet, om muligt at bevirke en Afstemning om Kornloven, førend de ville lade det komme an paa et nyt Parlamentsvalg. Dronning Victorias Standhaftighed er klippefast; hun har givet Lord Melbourne den Forsikkring, at hun er beredt til at anvende ethvert constitutionelt Middel, der foreslaaes hende, for at fjerne det hende forhadte Toryparti fra Regjeringen. Russells Tale gjorde et saadant Jndtryk paa Lord Sandon, at han kun i et uregelmæssigt og afbrudt Foredrag kunde fremkomme med den af ham foreslaaede Resolution: "Besluttet, at dette Huus i Betragtning af de Anstrengelser og Offre, som Parlementet og Landet have bragt for at afskaffe Slavehandelen og Slaveriet, og i det levende Haab om, at deres Anstrengelser og de af dem givne Exempler ville bidrage til at formindske, og omsider udrydde hine Onder i andre Lande ikke er tilsinds at give sit Samtykke til den af Hs. Majestæts Ministre foreslaaede Nedsættelse af Toldafgiften paa fremmede Sukkere." – Det af Lord John Rus fell foreslaaede Amendement til den anførte Resolution er derimod: "Besluttet, at det er denne Forsamlings Anskuelse, at det synes iværksætteligt at dække den nuværende utilstrækkelige Statsindtægts Deficit ved en hensigtsmæssig Forandring i saavel de beskyttende Toldafgifter som Differentstoldafgifterne uden en væsentlig Fornyelse af de offentlige Byrder, at en saadan Operation tillige vil fremme Handelsinteresserne og skaffe de industrielle Classer Lettelse, ligesom og at et saadant Foretagende synes bedst skikket til at sikkre Statscrediteens Opretholdelse og Landets almindelige Velfærd." Dette Amendement vil imidlertid kun vorde discuteret og komme til Afstemning, saafremt Lord Sandons Resolution skulde blive forkastet. Den endelige Afstemning udsattes til den følgende Dag. J Begyndelsen af Mødet indbragtes en stor Mængde Petitioner for og imod Sukkertolden. Ogsaa O'Connell fremlagde en Petition fra Magistraten i Dublin imod Reductionen; han erklærede, at han i Comiteen vilde andrage paa, at Reductionen kun skulde strække sig til de Sukkere, der produceredes i de fremmede Colonier, hvori Slaveriet var afskaffet. Efterat disse Petitioner vare fremlagte, erklærede Lord J. Russell, at det var Regjeringens Hensigt at fastsætte Korntolden saaledes, at der for Hvede skulde betales 8 S. pr. Qvarter, for Rug 4 S. 6 d., for Byg 4 S. 6 d., og for Havre 3 S. 4 d., samt en forholdsmæssig Afgift af de øvrige Kornsorter. - Ogsaa i Overhuset indbragtes mange Petitioner for og imod Sukkertolden. - J Anledning af et Spørgsmaal af Lord Ellenborough angaaende Præliminairtractaten med China gav Lord Melbourne det Svar, at der var afsendt Underretning til China, at Ministrene - saafremt Definitivtractaten maatte være afsluttet efter Præliminairartiklernes Maalestok - hverken vilde antage den definitive Overeenskomst, eller tilraade Dronningen at ratificere den. Han tilføiede, at denne Beslutning var fattet i England, og ikke af Generalgouverneuren i Jndien. Paa Lord Ellenboroughs Spørgsmaal: om Englænderne havde rømmet Øen Tschusan, svarede Lord Melbourne, at han ikke vidste det; men var det skeet, da vilde Øen, i Overeensstemmelse med de til China sendte Befalinger, igien vorde besat.